b"\n_START_ARTICLE_\nAssassin's Creed\n_START_SECTION_\nZgodba\n_START_PARAGRAPH_\nZgodba je postavljena v bli\xc5\xbenjo prihodnost, igralec pa nadzoruje Desmonda Milesa. Desmonda ugrabijo templjarji, ki ho\xc4\x8dejo s pomo\xc4\x8djo \xc4\x8ditalnika generi\xc4\x8dnih spominov (spominov, ki naj bi se prena\xc5\xa1ali z DNKjem), Animusa, najti nahajali\xc5\xa1\xc4\x8da tako imenovanih \xc2\xbbRajskih jabolk,\xc2\xab\xc2\xa0artefaktov z nadnaravnimi mo\xc4\x8dmi, s katerimi nameravajo ljudem odvzeti svobodno voljo. Za vsa nahajali\xc5\xa1\xc4\x8da Rajskih jabolk je vedel Alta\xc3\xafr, mojster morilskega reda ob koncu 12. stoletja. Ker je Desmond Alta\xc3\xafrjev neposredni potomec, ima v svojem DNKju spomine, ki jih templjarji lahko sinhronizirajo s pomo\xc4\x8djo Animusa.\n_START_SECTION_\nIgranje\n_START_PARAGRAPH_\nIgra se dogaja v odprtem svetu. Igralec se lahko prosto sprehaja po mestih ter pode\xc5\xbeelju, lahko pa sledi glavni zgodbi. Ta ga pripelje v razli\xc4\x8dna mesta, kjer opravlja podnaloge, ki mu pomagajo dokon\xc4\x8dati osrednjo zgodbo. Ra\xc4\x8dunalni\xc5\xa1ki liki se do njega obna\xc5\xa1ajo glede na preteklo obna\xc5\xa1anje. Med igranjem lahko hodi po cesti ali pa ska\xc4\x8de po strehah. Skriva se lahko na ve\xc4\x8d na\xc4\x8dinov, od sovpadanja z mno\xc5\xbeico, do skakanja v kupe sena ter stre\xc5\xa1ne vrtove.\n_START_SECTION_\nKritiki\n_START_PARAGRAPH_\nAssassin's Creed je bila sprejeta z me\xc5\xa1animi ocenami, predvsem so razvijalcem o\xc4\x8ditali nedodelanost in ponavljanje, \xc4\x8deprav so se strinjali, da je bila igra inovativna."